Iain M. Banks - Wikipedia

# Iain M. Banks

### Na Galipedia, a wikipedia en galego.

Iain Menzies Banks (16 de febreiro de 1954, Dunfermline, Fife, Escocia) escribe novelas de literatura xeral (mainstream) como Iain Banks e de ficción científica como Iain M. Banks.

O seu pai foi un oficial no almirantado, e a súa nai foi nunha ocasión unha patinadora sobre xeo profesional. Estudou inglés e filosofía na universidade de Stirling.

Casou en 1992, e agora vive en North Queensferry (Escocia).

## [editar] Política

Do mesmo xeito que o seu amigo Ken MacLeod (outro escritor escocés de ficción científica), mostra historias impregnadas de ideoloxía de esquerdas.
É coñecido como un defensor da independiencia de Escocia, e fixo campaña co partido socialista escocés.

A finais de 2004 Banks foi membro destacado dun grupo británico, composto por políticos e figuras mediáticas, que fixo unha campaña para acusar ao primeiro ministro, Tony Blair, de prevaricación trala invasión de Iraq en 2003. En protesta por esta invasión, rompeu o seu pasaporte e enviouno ao 10 de Downing Street.

É membro honorario da National Secular Society, unha sociedade británica que promove o laicismo.

## [editar] Miscelánea

- Tende a escribir unha novela nuns tres meses, traballando sen parar; logo toma nove meses de vacacións. No seu tempo libre tomou leccións de voo e grava a súa propia música rock.
- Alterna a escritura de ficción científica e a novela de ficción.
- Moitos dos seus libros de ficción científica están baseados no universo de a Cultura (unha poderosa civilización de varias especies vivindo na nosa galaxia). A novela The State of the Art rexistra a chegada da Cultura ao planeta Terra.

## [editar] Bibliografía

### [editar] Como Iain Banks escribiu

- A fábrica de vespas (1984)
- Pasos sobre cristal (1985)
- A ponte (1986)
- Espedair Street (1987); adaptada para a radio (BBC) en 1998 (dir. Dave Batchelor)
- Canle Dreams (1989)
- The Crow Road (1992); adaptada para televisión (BBC) en 1996 (dir. Gavin Millar)
- Cómplice (1993); filmada no ano 2000 (Complicity, dir. Gavin Millar]]); a edición en vídeo titúlase Retribution
- Whit (1995)
- Unha canción de pedra (1997)
- The Business (1999)
- Dead Air (2002)

### [editar] Como Iain M. Banks

En moitas das súas obras de ficción científica trata dunha gran organización pangaláctica chamada A Cultura, descrita con gran luxo de detalle:

- Pensade en Flebas (1987)
- O xogador (1988)
- The State of the Art (colección, 1989; non todas as historias tratan da cultura)
- O uso das armas (1990)
- Excesión (1996)
- Inversions (1998) (fai referencia implicitamente a que os protagonistas son cidadáns da Cultura)
- Look to Windward (2000)

Outras novelas de ficción científica que non pertencen á serie da Cultura son:

- Against a Dark Background (1993)
- Feersum Endjinn (1994)
- The Algebraist (2004)

### [editar] Relatos de ficción científica

Banks escribe poucos relatos curtos, pero publicou un libro recompilatorio baixo o nome Iain M. Banks:

- The State of the Art (1989) contén tanto ficción científica como traballos menos catalogables de ficción.

### [editar] Non ficción

- Raw Spirit (2003) é un documental de viaxes por Escocia e as súas destilarías de whisky.

Banks é considerado en moitos círculos como o iniciador, coa súa serie da Cultura, da chamada nova Space Opera británica.

Do mesmo xeito que ocorre con Ken MacLeod (outro escritor de ficción científica técnica e social, tamén escocés e amigo de Banks), nos seus escritos demostra un gran interese pola historia da esquerda. Nas súas obras alega que unha economía da abundancia fai viable a anarquía (por non dicir inevitable).

## [editar] Citas

"Escribo porque me gusta, divírteme, adiquei a maior parte da miña vida a facelo mellor, e podo vivir diso: non hai nada como un día de traballo."

Traído desde "http://gl.wikipedia.org../../../i/a/i/Iain_M._Banks_41ea.html"

Categoría: Escritores de ficción científica

##### Views

- Artigo
- Discusión
- Revisión actual

##### Procura

##### Outras linguas

- Deutsch
- English
- Español
- Suomi
- Français
- Gàidhlig
- Italiano
- Nederlands
- ‪Norsk (bokmål)‬
- Polski
- Português
- Русский
- Svenska